Obitelj Čede Čolovića, koja živi u Ugrinovcima, šokirana je informacijom o njegovom uhićenju.

Kako tvrde, Čedo je trebao otputovati u rodno mjesto Tepljuh u Dalmaciji gdje ima kuću, a njegova sestrična kaže da su ga čekali na ručku, javlja Alo.rs.

- Ne vjerujem u to što pričaju. Čedo nema veze sa špijunažom. On ide u Tepljuh jer tamo ima kuću i obično u njoj provede po mjesec dana. Trebao je sada otići zbog berbe grožđa. Vjerojatno je netko htio da mu napakosti pa su sve izmislili - kazala je sestrična Danijela dok njegov šogor Milan Borković kaže da ga poznaje od 1974. godine.

- Znam ga više od 35 godina. Ranjen je u Hrvatskoj u rame i ovdje se liječio. On ovdje nije bio vojna osoba i nema nikakvu funkciju u vojsci. Štoviše, Hrvati su ga čak nekoliko puta saslušavali zbog sudjelovanja u ratu - kazao je Borković.

Srpska Sigurnosno-informativna agencija (BIA) uhitila je u petak Čedu Čovlovića kojeg se sumnjiči da je hrvatski špijun. Njemu je određen 48-sati pritvor nakon čega će biti saslušan u nadležnom tužiteljstvu.

>> EKSKLUZIVNO Uhićeni hrvatski agent je Čedo Čolović! Uhićen je dok je bježao u Hrvatsku